stanford-oval/wikipedia huggingface dataset:
Suomalaiset pohjoisen Tyynenmeren alueella
Tunnettuja alueella asuneita suomalaisia

| --- | --- |
 Uno Cygnaeus, Suomen kansakoululaitoksen perustaja  Adolf Etholén, merenkulkija, tutkimusmatkailija ja kuvernööri  Johan Hampus Furuhjelm, vara-amiraali, tutkimusmatkailija ja kuvernööri  Karl Harald Felix Furuhjelm, käskynhaltija, lahjoittaja ja kielenkääntäjä  Enok Hjalmar Furuhjelm, vuorihallituksen intendentti ja valtiopäivämies  Fridolf Höök, merikapteeni, tutkimusmatkailija ja kansanperinteen kerääjä  Joutsenen veljekset eli Karl Fredrik Joutsen ja Anton Fabian Johnsson  Matti Kurikka, lehtimies, kirjailija sekä utopisti.  Armand Lohikoski, ohjaaja ja käsi­kirjoittaja (syntynyt Astoriassa) :  Carl Gustaf Emil Mannerheim, upseeri (osallistui Venäjän–Japanin sotaan)  Tsamo (Aina Iliamna Moore), intiaanityttö joka ostettiin Suomeen  Gustave Niebaum (alk. Gustaf Nybom) merikapteeni ja viinitilallinen  Adolf Erik Nordenskiöld, merikapteeni ja tutkimusmatkailija (korjasi laivaa Japanissa)  Kerttu Nuorteva, desantti ja rakennusinsinööri (syntynyt Astoriassa)  Santeri Nuorteva, lehtimies ja poliitikko (asunut Astoriassa)  Maila Nurmi, näyttelijä (asunut nuoruutensa Astoriassa)  Tuulikki Pietilä, taidegraafikko (syntynyt Seattlessa) 
Japanilainen maalaus Adam Laxmanista vuodelta 1792.
Venäjän Itämeren-laivaston reitti Itämereltä Japaninmerelle.
Fridolf Höök oli suomalainen merikapteeni, valaanpyytäjä, tutkimusmatkailija, kansanperinteen kerääjä ja Venäjän Kaukoitään vuonna 1868 perustetun suomalaisen siirtokunnan johtaja.
Turun tuomiokirkossa on suomalaista valaanpyyntialus Turkua esittävä votiivilaiva.
Nordenskiöldin reitti Koillisväylän kautta Euraasian ympäri.
Rekonstruoidun Fort Ross-linnakkeen paaluvarustus ja toinen tykkitorneista.
Johan Hampus ja Anna Furuhjelm vuonna 1859.
Saamelaiset Ellen ja Berit Sara Alaskassa vuonna 1906.
Gustave Niebaum.
Veljesten lahjoituksen muistoksi kiinnitetty kyltti Turun yliopiston kirjaston seinällä.
Näkymä Pelicaniin.
Sointulan sijainti Brittiläisen Kolumbian kartalla.
Sammon Takojien sijainti Brittiläisen Kolumbian kartalla.
Astorian Suomi Hall, suomalaissiirtolaisten kokoontumispaikka nykyisen Astoria–Megler-sillan alla.
Elokuvan juliste.
Suomalaista sukujuurta olevan väestön prosenttiosuudet Yhdysvaltain piirikunnissa vuonna 2000.
Varjojen kaupungit

| Varjojen kaupungit> The Mortal Instruments.Alkuperäisteos |
| --- | --- |
Kirjailija:  Cassandra Clare
Kieli:  englanti
Genre:  nuoret, fantasia
Julkaistu:  2007–2014
Suomennos
Suomentaja:  Terhi Leskinen
Kustantaja:  Otava
Julkaistu:  2009–2014
Löydä lisää kirjojaKirjallisuuden teemasivulta
Varjojen kaupungit (engl. The Mortal Instruments) on Cassandra Claren kirjoittama kuusiosainen fantasiakirjasarja, joka ilmestyi alkukielellään englanniksi vuosina 2007–2014. Suomeksi se julkaistiin Terhi Leskisen kääntämänä ja Otavan kustantamana 2009–2014. Se kertoo 15-vuotiaasta Clary Fraysta, joka saa selville varjomaailmasta todistaesssan murhaa.
Taustaa

Cassandra Clare kertoo saanneensa innoituksen Varjojen kaupungit -sarjaan ystävänsä tatuointiliikkeessä. Liikkeen kattoon oli maalattu työntekijöiden risteäviä jalanjälkiä, ja Claren mielestä jalanjäljet näyttivät siltä kuin liikkeessä olisi käyty taistelu. Tästä hän keksi myös demonienmetsästäjät, jotka käyttäisivät riimuja loihtimiseen.
Varjojen kaupungit koostuu kahdesta trilogiasta. Alun perin Varjojen kaupunkien oli tarkoitus olla trilogia, mutta Clare päätti kirjoittaa tarinalle jatkoa vielä kolmen kirjan verran. Ensimmäisen teemana on kirjan sankarin matka alamaailmaan. Ensimmäisen kirjan teemana on laskeutuminen, toisen alamaailma tai helvetti ja kolmannen ylösnousu. Toisen trilogian teemoina ovat puolestaan houkutus, lankeemus ja lunastus.
Romaanit

Luukaupunki (City of Bones)
Tuhkakaupunki (City of Ashes)
Lasikaupunki (City of Glass)
Langenneiden enkelten kaupunki (City of Fallen Angels)
Kadotettujen sielujen kaupunki (City of Lost Souls)
Taivaallisen tulen kaupunki (City of Heavenly Fire)
Sarjan juoni

Ensimmäiset kolme kirjaa kertovat 15-16-vuotiaasta newyorkilaisesta Clarissa "Clary" Fraysta, joka kokee olevansa tavallinen nuori tyttö, joka elää Brooklynissa taiteilijaäitinsä kanssa. Eräänä iltana Clary menee parhaan ystävänsä Simonin kanssa Pandemonium-nimiseen yökerhoon ja näkee teini-ikäisen pojan tulevan surmatuksi. Outoa tilanteessa on, että kukaan muu kuin Clary ei näe surmaajaa, kultatukkaista Jacea ja Jacen seuralaisia. Seuraavana päivänä Clary tapaa jälleen Jacen, mutta heidän keskustelunsa keskeytyy, kun Claryn äiti soittaa hätääntyneen puhelun Clarylle ja kieltää tätä tulemasta kotiin. Kun Clary kaikesta huolimatta päätyy kotiovelleen, hänen kotinsa on tuhottu ja äiti kadonnut. Tapahtumien myötä Clary tutustuu Varjometsästäjiin, jotka pitävät yllä järjestystä yliluonnollisten olentojen, haltioiden, velhojen, keijujen, enkelten, vampyyrien ja ihmissusien maailmassa. Jace ja Clary alkavat etsiä Claryn äitiä ja ensimmäistä Kohtalon välinettä, Muutoksen maljaa, jonka joutuminen vääriin käsiin voi olla kohtalokasta. Clary saa tietää lisää itsestään ja äitinsä menneisyydestä sekä merkillisestä Valentinesta, jolla on suuria vaarallisia suunnitelmia. Kolme viimeistä kirjaa kertovat siitä kuinka Clary ja hänen varjometsästäjäystävänsä ja Simon yrittävät pelastaa maailman Claryn hullun veljen Sebastianin kynsistä. He joutuvat tapaamaan muun muassa Lilithin, joka on yksi maailman voimakkaimmista suurdemoneista ja Sebastianin pimennettyjä varjometsästäjiä.
Vastaanotto

Kirjasarja on saanut paljon myönteistä palautetta ja sarjan ensimmäinen osa, Luukaupunki saavutti ilmestyessään kahdeksannen sijan The New York Timesin bestseller-listalla.
Sitä ovat kehuneet myös Locus ja Publishers Weekly.
Kirjailija Holly Black kuvasi teosta seuraavasti: ”Upeaa fantasiaa, niin hyvää, että se on vaarallista!”  Kirjasarjan ihailijoihin kuuluu myös nuortenkirjailija Stephenie Meyer.
Sovitukset > Elokuva

Kirjasarjan ensimmäisestä osasta on tehty elokuussa 2013 ensi-iltansa saanut elokuva Varjojen kaupungit: Luukaupunki, jonka ohjasi Harald Zwart. Clary Frayn roolissa näytteli Lily Collins, Jace Waylandina Jamie Campbell Bower, Simonina Robert Sheehan, Claryn äitinä Lena Headey, Isabellena Jemima West, Alecina Kevin Zegers, Magnuksena Godfrey Gao ja Luke Garrowayna Aidan Turner.
Elokuvan piti saada jatkoa, mutta ensimmäisen elokuvan menestys jäi vähäiseksi, joten jatko-osan tuotanto keskeytyi, tuottajien mukaan käsikirjoituksen keskeneräisyyteen.
Sovitukset > Televisiosarja

Kirjasarjasta tehtiin Shadowhunters-televisiosarja. Sarja alkoi Yhdysvalloissa Freeform-nimelle juuri uudelleenbrändätyllä ABC Family -televisiokanavalla 12. tammikuuta 2016. Sarjan kansainväliset esitysoikeudet ovat Netflixillä, joka esittää sarjaa päivää Freeformin jäljessä, toisin sanoen Netflixille tulee joka keskiviikko uusi jakso Shadowhuntereista. Sarjan toinen tuotantokausi alkoi Yhdysvalloissa televisiossa 2. tammikuuta 2016, ja seuraavana päivänä se ilmestyi myös Netflixiin, johon kaudesta tuli joka tiistai uusi jakso.
Clary Frayn roolissa on Katherine McNamara, Jace Waylandina Dominic Sherwood, Simonina Alberto Rosende, Isabellena Emeraude Toubia, Alecina Matthew Daddario, Magnuksena Harry Shum Jr. ja Lukena Isaiah Mustafa.
Aiheesta muualla

Sarjan englanninkieliset kotisivut (Arkistoitu – Internet Archive)
Suomalainen fanisivusto (Arkistoitu – Internet Archive)
Vihnelusteet

| Vihnelusteet |
| --- | --- |
 Mäkiluste (Brachypodium pinnatum)
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset engl. Angiosperms
Kladi::  Yksisirkkaiset engl. Monocots
Kladi::  Commelinids
Lahko::  Poales
Heimo::  Heinäkasvit Poaceae
Suku::  Vihnelusteet Brachypodium  P.Beauv.
Katso myös
   Vihnelusteet Wikispeciesissä   Vihnelusteet Commonsissa 
Infobox OKNimi-testi OK: 
Vihnelusteet eli lehtolusteet tai lusteet (Brachypodium) on kasvisuku heinäkasvien heimossa. Siihen kuuluu 16 lajia risteymälajeja huomioimatta.
Lajeja

aroluste (Brachypodium distachyon)
mäkiluste eli mäkilehtoluste (Brachypodium pinnatum)
varjoluste eli varjolehtoluste (Brachypodium sylvaticum)
kanarianluste (Brachypodium arbuscula)
Tuntomerkkejä

Pohjoismaissa tavataan kaksi vihnelustelajia luonnonvaraisena, mäkiluste ja varjoluste. Ne ovat monivuotisia, leveälehtisiä, korkeahkoja heiniä, jotka kasvavat erityisesti lehtometsissä ja ovat kalkinsuosijoita. Vihnelusteiden kukintona on kapea kerrannaistähkä, joissa tähkylät sijaitsevat kahdessa rivissä. Suomessa vihnelusteita kasvaa melko yleisenä etelässä, varjolustetta vain Ahvenanmaalla.
Aiheesta muualla

Suomen Lajitietokeskus: Vihnelusteet (Brachypodium)
Integrated Taxonomic Information System (ITIS): Brachypodium (englanniksi)
Global Biodiversity Information Facility (GBIF): Brachypodium (englanniksi)
Flora of China: Brachypodium (englanniksi)
Violeta Bulc

| Violeta Bulc |
| --- | --- |
 Violeta Bulc (2017).
Euroopan liikennekomissaari
 1.11.2014–30.11.2019  
Edeltäjä:  Siim Kallas
Seuraaja:  Adina Vălean
Henkilötiedot
Syntynyt: 24. tammikuuta 1964 (ikä 60) Ljubljana, Jugoslavia
Tiedot
Tutkinnot:  Ljubljanan yliopisto   Golden Gate -yliopisto
Aiheesta muualla
www.violeta.si
Violeta Bulc (s. 24. tammikuuta 1964 Ljubljana, Jugoslavia) on slovenialainen yritysjohtaja ja poliitikko, joka aloitti vuonna 2014 Junckerin komission liikennekomissaarina. Bulc siirtyi politiikkaan aiemmin samana vuonna liike-elämästä. Hän oli toiminut tärkeässä asemassa tietoliikenneyrityksissä ja ollut perustamassa Slovenian itsemäistymisen jälkeen maan tietoliikenneverkkoa.
Opiskelu ja ura liike-elämässä

Violeta Bulc syntyi Jugoslaviassa vuonna 1964. Hän opiskeli tietojenkäsittelytiedettä ja informatiikkaa Ljubljanan yliopistossa ja jatkoi opintojaan San Franciscossa Golden Gate -yliopistossa. Siellä hän valmistui maisteriksi tietotekniikasta.
Valmistuttuaan Bulc työskenteli 1991–1994 Kalifornian Burlingamessa verkkoasiantuntijana. Bulc palasi vuonna 1994 itsenäistyneeseen Sloveniaan, työskenteli vuodet 1994–1997 Telekom Slovenijella ja oli perustamassa siellä maan ensimmäistä tietoliikenneverkkoa. Hän matkusteli myös muissa entisen Jugoslavian itsenäistyneissä maissa edistämässä näiden tietoliikenneverkkoja. Vuosina 1999–2000 hän oli Telemachin varatoimitusjohtaja. Bulc perusti vuonna 2000 Vibacomin, jonka toimitusjohtajana hän toimi vuoteen 2014 saakka.
Poliittinen ura

Bulc siirtyi politiikkaan syyskuussa 2014, kun pääministeri Miro Cerar nimitti hänet salkuttomaksi ministeriksi, jonka vastuulla oli kehitys, strategiset projektit ja yhtenäisyys. Kun Euroopan parlamentti hylkäsi itse itsensä komissiaariehdokkaaksi nimittäneen Alenka Bratušekin ehdokkuuden, Cerar valitsi Bulcin Slovenian ehdokkaaksi. Bulcin nimitys herätti Slovenian mediassa paljon keskusteluja, sillä hän oli poliittisesti kokematon ja harrasti New Age -rituaaleja. Bulc kuitenkin valittiin Junckerin komissioon. Juncker antoi Bulcille liikennekomissaarin salkun ja laittoi energiaunionikomissaariksi ja varapuheenjohtajaksi kokeneemman Maroš Šefcovicin.
Aiheesta muualla

Kuvia tai muita tiedostoja aiheesta Violeta Bulc Wikimedia Commonsissa
Tony Ramoin

| Mitalit | Mitalit | Mitalit |  |
| --- | --- | --- | --- |
|  Tony Ramoin (oikealla) Vancouverin olympialaisten palkintojenjaossa vuonna 2010. |  Tony Ramoin (oikealla) Vancouverin olympialaisten palkintojenjaossa vuonna 2010. |  Tony Ramoin (oikealla) Vancouverin olympialaisten palkintojenjaossa vuonna 2010. |  |
Maa:   Ranska
Miesten lumilautailu
|  Olympialaiset  |  Olympialaiset  |  Olympialaiset  |  |
|  Pronssia | Vancouver 2010 | lumilautakrossi |  |
Tony Émile Frédéric Ramoin (s. 23. joulukuuta 1988 Cannes) on ranskalainen lumilautailija. Hän kilpaili vuoden 2010 talviolympialaisissa Vancouverissa ja sai pronssimitalin miesten lumilautakrossissa.
Torngat

Torngat (ransk. Monts Torngat, engl. Torngat Mountains) on vuoristo Kanadassa Labradorin niemimaalla. 1 652 metriä korkea Mount Caubvik on vuoriston korkein vuori. Torngatin kallioperän on arveltu olevan yli 3,9 miljardia vuotta vanhaa. Nimi Torngat on inuktitutia ja tarkoittaa henkien maata.
Aiheesta muualla

Torngat Mountains National Park of Canada
Tony Ranta

Tony Ranta (s. 10. toukokuuta 1991 Pori) on suomalainen keilaaja. Vuonna 2013 hän voitti maailmanmestaruuden joukkuekilpailussa sekä Euroopan-kiertueen (EBT) Masters-turnauksen. Nuorempana hän voitti juniorien Euroopan-mestaruuden All events -kisassa ja EM-hopeaa parikilpailussa. Seuratasolla hän edustaa porilaista Giantsia
Viestikoulu

Viestikoulu oli 1941 Hämeenlinnassa perustettu viestijoukkoihin liittyvää opetusta tarjoava Suomen puolustusvoimien sotilasopetuslaitos, joka toimi nykyisen Tykistömuseon tiloissa. Viestialan koulutuksen lisäksi sen tehtäviin kuului myös viestialan tutkimus- ja kehitystyö. Viestikoulu siirtyi 1948 Riihimäen varuskuntaan samalla kun muitakin viestiaselajin toimintoja keskitettiin sinne. Viestikoulu toimi itsenäisenä joukko-osastona vuoteen 1985, jolloin se liitettiin Viestirykmenttiin. Samalla Viestirykmenttiin liitettiin Sähköteknillinen Koulu, joka siirrettiin Viestirykmentiltä Puolustusvoimien materiaalilaitokseenselvennä, jolta se palautettiin Viestirykmentin alaisuuteen 1995 joukkoyksikkönä.
Sekä Viestirykmentin Viestikoulu että Sähköteknillinen koulu lakkautettiin vuonna 2003 ja niiden tehtävät siirrettiin perustettavalle Viesti- ja Sähkötekniselle koululle.
Viesti- ja sähköteknisen koulun nimi muutettiin jälleen Viestikouluksi vuonna 2010.
Puolustusvoimauudistuksessa 2015 Viestirykmentin lakkauttamisen yhteydessä Viestikoulu liitettiin osaksi Maasotakoulun koulutuskeskusta.
Opetus > Varusmieskoulutus

Viestikoulussa järjestettiin viestijoukkojen asentaja-aliupseerikursseja vuoteen 2003. Sen suorittaneita komennettiin upseerioppilaiksi Reserviupseerikoulun viestikomppaniaan Haminaan, minkä jälkeen he palasivat erikoisupseereiksi tai Viestikoulua edeltäneisiin aselajiensa perusyksikköihin. Viestikoulun pituus oli tuntuvasti tavallista aliupseerikoulutusta pidempi.
Ryhmänjohtajakoulutus taasen suoritettiin Riihimäen varuskunnan entisessä komendantin rakennuksessa lähimpänä Riihimäen rautatieasemaa olevalla etukasarmilla, jossa oli oma sotilaskoti ja ruokala. Ryhmänjohtajakoulutukseen kuuluivat viestikeskus- ja viestitoimintaharjoitukset Hätilän harjoitusalueella.
Viestikoulu ja Sähköteknillinen koulu kouluttivat viestijoukkojen asentaja-aliupseerit. Seuraajan Viesti- ja Sähköteknillisen koulun varusmieskoulutus päättyi 2005, jolloin tietoliikenneasentajien koulutus siirrettiin Etelä-Suomen Viestipataljoonalle.
Sähköteknillinen opetus tapahtui omissa tiloissaan takakasarmilla sijaitsevissa koulurakennuksissa.
Opetus > Puolustusvoimien henkilökunnan koulutus

Viestikoulu tarjosi myös korkeakouluosastossa upseerin perustutkintoihin kadeteille ja sotakorkeakoulun suorittajille sekä opistoupseeriosastossa opistoupseerin tutkintoa suorittaville opetusta neljästä kuuteentoista kuukauteen kestävillä kursseilla. Oppilasmäärät vaihtelivat kursseilla kymmenestä neljäänkymmeneen.
Opetus > Tutkimus- ja kehitystyö

Tutkimus- ja kehitystyötä varten Viestikoulussa oli tutkimus- ja kehittämisosasto laboratorioineen ja erikoisluokkineen.
Viestikoulun johtajia

everstiluutnantti Harry Kantola 1.12.2019 –
everstiluutnantti Juha Peltomäkri 1.8.2018 – 30.11.2019
everstiluutnantti Esko Liimatta 1.1.2018 – 31.7.2018
everstiluutnantti Jarkko Karsikas 1.2.2016 – 31.12.2017
majuri Pekka Susi ma 1.11.2015 – 31.1.2016
everstiluutnantti Mika Huttunen 1.8.2012 – 31.10.2015
everstiluutnantti Eero Valkola 1.3.2011 – 31.7.2012, myöhemmin viestitarkastaja
majuri Timo Kauranen ma 13.10.2010 – 28.2.2011
everstiluutnantti Jari Rantapelkonen 1.4.2007 – 12.10.2010
majuri Harri Reini ma 1.1.2007 – 31.3.2007
everstiluutnantti Ari Salo 1.1.2003 – 31.12.2006
everstiluutnantti Harri Virtanen, 1.10.2000 – 31.12.2002, myöhemmin viestitarkastaja
everstiluutnantti Heikki Liimatainen, 1.1.1998 – 31.7.2000, myöhemmin viestitarkastaja
everstiluutnantti Veli-Pekka Kuparinen, 1.9. – 31.12.1997
everstiluutnantti Olavi Tonteri, 1.1.1994 – 31.5.1997
everstiluutnantti Seppo Uro 1990 – 1993, myöhemmin viestitarkastaja
everstiluutnantti Jarmo Myyrä (s. 1943), 13.1.1987 – 28.2.1990, myöhemmin viestitarkastaja
everstiluutnantti Markus Virrankoski, 6.3.1981 – 31.121984 ViestiK:n johtaja, 1.1.1985 – 12.1.1987 ViestiK/ViestiR:n johtaja
everstiluutnantti Olli-Matti Virva, 1974 – 1981
everstiluutnantti Kalervo Kärpänoja 1971 – 1974, myöhemmin viestitarkastaja
everstiluutnantti Jouko Mäntynen 1963 – 1971
everstiluutnantti Roine Pallasvuo 1960 – 1963
everstiluutnantti Onni Korhonen 1955 – 1960
everstiluutnantti Uuno Honkaniemi 1954 – 1955
Suomen puolustusvoimien rauhanajan viestijoukot toisen maailmansodan jälkeen
1. Erillinen Viestikomppania (1952 Riihimäki, 1953 Oulu) | 2. Erillinen Viestikomppania (1952 Riihimäki, 1961 4. Erillinen Viestikomppania Riihimäki) | 2. Erillinen Viestikomppania (uusi) (1961 Riihimäki, 1963–1994 Turku) | 3. Erillinen Viestikomppania (1961 Kouvola, 1979–1997 Mikkeli) | 4. Erillinen Viestikomppania (Hämeenlinna, 1976 Keuruu Keski-Suomen Viestipataljoona) | 5. Erillinen Viestikomppania (Keuruu, 1976 Keski-Suomen Viestipataljoona) | Etelä-Suomen Viestipataljoona (1985 Riihimäki) | Ilmavoimien Viestipataljoona | Itä-Suomen Viestipataljoona (1988) Valkeala, 1976–1988 Keski-Suomen Viestipataljoona) | Keski-Suomen Viestipataljoona (1976 Keuruu, 1998 Valkeala Itä-Suomen Viestipataljoona | Panssariprikaatin Viestikomppania (1967 Hämeenlinna)  | Panssariprikaatin Viestipataljoona (1988 Hämeenlinna)   | Pohjois-Suomen Viestipataljoona (1989 Oulu, Kajaani)| Reserviupseerikoulun viestikomppania (Hamina) | Sähköteknillinen koulu (1948, Riihimäki) | Viesti- ja Sähkötekninen Koulu (2003, Riihimäki, Viestikoulu, 2009 Riihimäki),  | Viestikoulu (1976, Riihimäki) | Viestirykmentti
Tornado Alicia Black

| Tornado Alicia Black |
| --- | --- |

Henkilötiedot
Syntynyt: 12. toukokuuta 1998 (ikä 26)
Kansalaisuus:   Yhdysvallat
Tennispelaaja
Kätisyys:  oikea
Palkintorahat:  47 348 USD
Kaksinpeli
Paras sijoitus:  718. (28.7.2014)
Voitot/tappiot:  33–17
Nelinpeli
Paras sijoitus:  348  (14. syyskuuta 2015)
Voitot/tappiot:  6–6
Aiheesta muualla
www.tornadoaliblack.com
ITF
WTA
Tornado Alicia Black (s. 12. toukokuuta 1998 Boca Raton) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 718 heinäkuussa 2014. Hän on voittanut urallaan kaksi ITF-turnausta kaksinpelissä.
Vielä juniorina pelaava Black pääsi tyttöjen kaksinpelin loppuotteluun Yhdysvaltain avoimissa 2013, jossa hän hävisi Ana Konjuhille. Junioreiden maailmanlistalla Black on sijoittunut parhaimmillaan kolmanneksi.
Helmikuussa 2014 Black sai villin kortin uransa ensimmäiseen WTA-turnaukseen Acapulcoon. Hän hävisi ensimmäisellä kierroksella kuudenneksi sijoitetulle Bojana Jovanovskille suoraan kahdessa erässä. Heinäkuussa hän pääsi karsintojen kautta mukaan Washingtonin turnaukseen, mutta hävisi ensimmäisellä kierroksella Zarina Diyasille.
Tornado Aliciaa on yhdessä pikkusiskonsa Hurricane Tyran kanssa luonnehdittu seuraaviksi ”Williamsin siskoksiksi”.
Aiheesta muualla

Kuvia tai muita tiedostoja aiheesta Tornado Alicia Black Wikimedia Commonsissa
Tornado Alicia Blackin kotisivut (Arkistoitu – Internet Archive)
Tornado Alicia Black WTA:n sivuilla (englanniksi)
Tornado Alicia Black ITF:n sivuilla (englanniksi)
TriStar Pictures

| TriStar Pictures, Inc>  |
| --- | --- |

Yritysmuoto:  Osakeyhtiö
Perustettu:  1982
Perustaja:  Victor Kaufman
Avainhenkilöt:   Steve McQuinn  Randy Oswalt  Lionel Scott 
Kotipaikka:  Culver City, California, Yhdysvallat
Toimiala:  Elokuva
Tuotteet:  Elokuvat
Omistaja:   The Coca-Cola Company (1982–1987)  CBS (1982–1985)  HBO/Time Inc. (1982–1986)  Columbia Pictures Entertainment (1987–1991)  Sony (1989-present) 
Infobox OKVirheellinen NIMI-arvo: 
TriStar Pictures, Inc. (muodossa Tri-Star vuoteen 1991 saakka) on yhdysvaltalainen elokuvia tuottava ja levittävä yritys, joka kuuluu Columbia Picturesin osana Sony Picturesin omistamaa Columbia TriStar Motion Picture Groupia. Yrityksen perusti vuonna 1982 silloinen Columbia Picturesin ylemmän johdon toimihenkilö Victor Kaufman.
Turun laivastoaseman torpedovarikko

Turun laivastoaseman torpedovarikko on Turussa sijaitseva rakennus, joka on valmistunut vuonna 1935. Rakennuksen on suunnitellut arkkitehti Kalle Lehtovuori.[lähde? ] Rakennus on remontoitu toimistokäyttöön 2010-luvulla ja sen omistaa nykyään Keva.[lähde? ] Nykyiset vuokralaiset ovat mm. insinööritoimistoja, tilitoimistoja ja markkinointiyrityksiä.
Tones

| Tones Eric Johnson |
| --- | --- | --- |

Studioalbumin tiedot
 Äänitetty : 28. elokuuta - 17. marraskuuta 1985, Oceanway Studios, Hollywood
 Julkaistu: 1986
 Tuottaja(t): Eric Johnson
 Tyylilaji: Instrumentaalirock
 Kesto: 45.31
 Levy-yhtiö: Capitol Records
Eric Johnson:in muut julkaisut
| Seven Worlds 1978/1998 | Tones 1986 | Ah Via Musicom 1990 |
Tones on yhdysvaltalaisen kitaristi Eric Johnsonin vuonna 1986 julkaistu albumi.
Albumin kappale "Zap" on omistettu muusikko Frank Zappalle.
Kappaleet

"Soulful Terrain" – 4:15
"Friends" – 5:35
"Emerald Eyes" – 3:22
"Off My Mind" – 3:59
"Desert Song" – 4:19
"Trail of Tears" – 6:02
"Bristol Shore" – 6:39
"Zap" – 4:42
"Victory" – 6:38
Kokoonpano

Eric Johnson - kitarat, laulu, piano ja koskettimet
Roscoe Beck - basso
Tommy Taylor - rummut, perkussio ja laulu
Stephen Barber - Fairlight CMI ja piano
Jerry Marotta - perkussio ja laulu
Jennifer Warnes - laulu
David Tickle - Fairlight CMI ja perkussio
Viherlehtisammakko

| Viherlehtisammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkäjänteiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Alalahko::  Neobatrachia
Heimo::  Lehtisammakot Hylidae
Alaheimo::  Hylinae
Suku::  Hyla
Laji::  cinerea
Kaksiosainen nimi
 Hyla cinerea  (Schneider, 1799) 
Katso myös
   Viherlehtisammakko Wikispeciesissä   Viherlehtisammakko Commonsissa 
Infobox OKNimi-testi OK: 
Viherlehtisammakko (Hyla cinerea) on Hyla-sukuun kuuluva lehtisammakkolaji. Joskus sitä kutsutaan sadesammakoksi. Se liikkuu enimmäkseen
öisin.
Ulkonäkö ja koko

Eläimen pituus on 3–6 cm. Viherlehtisammakko pystyy vaihtamaan väriään. Yleensä se on kirkkaan vihreä, mutta pariteluaikana siitä tulee keltainen ja kylmässä vedessä se muuttuu harmaaksi. Sen vatsapuoli on vaaleampi kuin selkäpuoli. Sillä on kyljessään vaalea juova. Silmien väri on kullankeltainen.
Levinneisyys ja elinympäristö

Viherlehtisammakkoa tavataan Yhdysvaltojen kaakkoisosassa. Sitä esiintyy metsissä.
Lisääntyminen

Muninta tapahtuu keväällä veteen.
Ravinto

Laji pyydystää hyönteisiä.
Aiheesta muualla

http://www.sammakkolampi.net/lehtisammakot/cinerea.html (Arkistoitu – Internet Archive)
http://www.faunatar.fi/viherlehtisammakko (Arkistoitu – Internet Archive)
http://www.herppi.net/topic/3800-viherlehtisammakko-hyla-cinerea (Arkistoitu – Internet Archive)
Tietojenkäsittely

Tietojenkäsittely (engl. data processing tai information processing) on tiedon keräämistä, muokkaamista, varastoimista ja jakamista. Tietojenkäsittely voi olla manuaalista tai automaattista; edellisessä tapauksessa tietoa käsitellään käsin tai yksinkertaisilla välineillä, kun taas jälkimmäisessä tapauksessa tietojenkäsittelystä on olemassa selkeät säännöt, joita välineet osaavat itsestään noudattaa.
Automaattiseen tietojenkäsittelyyn käytetyt välineet muodostavat ATK-järjestelmän. Atk-järjestelmään kuuluvat toisaalta laitteisto (hardware), eli laitteet, jotka tietoa käsittelevät ja toisaalta ohjelmisto (software), joka ohjaa laitteiston toimintaa käyttäjien antamien käskyjen mukaisesti. Lisäksi ATK-järjestelmään lasketaan joskus mukaan myös mahdolliset laitteiden ja ohjelmistojen toiminnasta vastaavat käyttäjät. ATK-järjestelmää laajempi käsite on tietojärjestelmä. Erityisesti siihen liittyy ajatus käyttäjien sisällyttämisestä sen alaan.